कृषि एवं किसान कल्याण मंत्रालय देश में स्थापित किए जा रहे हैं 20 भ्रूण हस्तांतरण प्रौद्योगिकी केंद्र उत्पादन बढ़ाने व नस्ल सुधार में भ्रूण हस्तांतरण प्रौद्योगिकी अत्यंत कारगर  श्री राधामोहन सिंह केन्द्रीय कृषि एवं किसान कल्याण मंत्री श्री राधामोहन सिंह ने उर्लिकंचन पुणे स्थित बैफ में भ्रूण हस्तांतरण प्रौद्योगिकी केंद्र के शिलान्यास समारोह और पुणे स्थित वेम्निकोम में राष्ट्रीय खाद्य सुरक्षा मिशन के अंतर्गत आयोजित पोषक अनाज पर राष्ट्रीय कार्यशाला के उद्घाटन समारोह में उपस्थित लोगों को सम्बोधित किया। देशी नस्लों के जीनोमिक चयन हेतु विकसित किया गया इंडसचिप उत्तराखंड के षिकेश में लिंग चयनित वीर्य केंद्र का शिलान्यास जून 2018 में किया जा चुका है पोषक अनाज उपमिशन में क्लस्टर प्रदर्शन हाइब्रिड एवं उच्च पैदावार क़िस्मों का वितरण प्रमाणित बीजों का उत्पादन इत्यादि शामिल किए गए केन्द्रीय कृषि एवं किसान कल्याण मंत्री श्री राधामोहन सिंह ने भारतीय कृषि इंडस्ट्रीज फाउंडेशन (बैफ) पुणे में भ्रूण हस्तांतरण प्रौद्योगिकी केंद्र के शिलान्यास समारोह को सम्बोधित करते हुए बताया कि भ्रूण हस्तांतरण प्रौद्योगिकी केंद्र योजना के अंतर्गत देश में 20 भ्रूण हस्तांतरण प्रौद्योगिकी केन्द्रों की स्थापना की जा रही है।